Poprawom sym časowje jara zapřijaty. To rěka, zo mam nimo wšědneho dźěła tež aktiwity w swobodnym času derje koordinować. Na kóncu dnja nimam zwjetša chwile za njeplanowane podawki. Ale druhdy dadźa so wjacore nadawki kombinować. Pola mje běži runje wusyłanje jednoho z najwjetšich motorsportowych podawkow w telewiziji a paralelnje na dwěmaj kompjuteromaj. K tomu hišće projekcija na sćěnu w rozměru wjacorych metrow. Tak móžu wšelake perspektiwy a časowe tabule paralelnje sćěhować. Sym potajkim nimale kompletnje wuhotowany, IMSA-seriju w Daytonje 24 hodźin dołho slědować. A zo bych to wšitko bjez spara přetrał, zaběram so připódla hišće z druhimi wěcami. Mjez druhim pišu tutu kolumnu.
szl_Latn